stanford-oval/wikipedia huggingface dataset:
זכויות להט"ב בפלאו
טבלת סיכום

| --- | --- |
פעילות הומוסקסואלית חוקית:  (מאז 2014)
גיל הסכמה שווה לזוגות הטרוסקסואלים:  (מאז 2014)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים:  (קיימת הגבלה חוקתית שמכירה בנישואים הטרוסקסואלים בלבד מאז 2008)
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באוקיאניה
הערות שוליים

↑  GayNZ.com Palau decriminalises sex between men, web.archive.org, ‏2017-02-14
↑  Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית)
↑  Tuesday, 11 October 2011, 1:34 pm Opinion: OHCHR, Decriminalizing homosexuality step to genuine legal equality | Scoop News, www.scoop.co.nz
↑  Two tiny nations drop anti-gay laws: Palau and Sao Tome, Erasing 76 Crimes, ‏2014-10-16 (באנגלית אמריקאית)
↑  Wayback Machine, web.archive.org, ‏2013-07-17
↑  C2D - Centre for research on direct democracy, web.archive.org, ‏2015-04-15
↑  Asian-Pacific Law & Policy Journal » Blog Archive » The Rights and Liberties of the Palau Constitution by Kevin Bennardo, web.archive.org, ‏2015-04-17
↑  by Ongerung Kambes Kesolei, Palau's leader backs same-sex marriage, palau-news, ‏2019-07-24 (באנגלית)
↑  Palau president supports same-sex marriage, but there's a catch, web.archive.org, ‏2021-07-20
↑  Palau: LGBTQ leader welcomes comments on same-sex marriage, ABC Radio Australia, ‏2019-07-29 (ב־Australian English)
↑  Andrew M. Potts, Palau’s President wants to end constitutional ban on same-sex marriage, Star Observer, ‏2019-07-26 (באנגלית אמריקאית)
↑  Lonely Planet, LGBT Travellers, Lonely Planet (באנגלית)
↑  J. Ngoriakl, Let #LoveWin Palau, Medium, ‏2015-06-29 (באנגלית)
חומצה סורבית

| --- | --- |

 
 שם סיסטמטי:  (2E,4E)-hexa-2,4-dienoic acid
 כתיב כימי:  C₆H₈O₂ 
 מסה מולרית:  112.12 גרם/מול
 מספר CAS:  110-44-1
 טמפרטורת היתוך:  135 °C   408.15 K
 טמפרטורת רתיחה:  228 °C   501.15 K
 חומציות:  4.76 ‏pKa
 
חומצה סורבית (Sorbic acid או 2,4-hexadienoic acid) היא תרכובת אורגנית חומצית המשמשת כחומר משמר בתעשיית המזון. לחומצה הנוסחה הכימית: C6H8O2.
החומצה זוקקה לראשונה מפירות הסורבוס (Sorbus aucuparia), ועל שם צמח זה נקראת החומצה.
שימושים

החומצה הסורבית, והמלחים המינרליים שלה: נתרן סורבט, אשלגן סורבט וסידן סורבט משמשים מאז שנות ה-40 של המאה ה-20 בחומרים משמרים בתעשיית ייצור המזון. חומרים אלה מונעים התפתחות שמרים ופטריות במוצרי מזון. לרוב נעשה שימוש במלחים מאחר שהם מסיסים במים. בעת שימוש בתעשיית המזון, מסומנים החומצה ומוצריה במספרי E:
E200 - חומצה סורבית
E201 נתרן סורבט
E202 אשלגן סורבט
E203 סידן סורבט
חבילת הרחבה

חבילת הרחבה היא תוסף למשחק מחשב, משחק לוח, משחק קלפים או משחק תפקידים אשר מרחיבה את חוויית המשחקיות של משחק קיים. חבילת הרחבה מבוססת על הטכנולוגיה, החוקים, הקלפים או החלקים של המשחק אותו היא מרחיבה, ומוסיפה לו תוכן ויכולות כגון אזורי משחק, נשק, חפצים, דמויות וקווי עלילה חדשים. לעיתים, חבילת ההרחבה מוסיפה אפשרות לעוד שחקנים לשחק. כמו למשל במשחק הפופולרי המתיישבים של קטאן, בו יש אפשרות להרחיב את מס' המשתתפים מ - 4 ל - 6.
רוב חבילות ההרחבה מתומחרות במחיר מופחת לעומת משחק מלא, מכילות פחות תוכן ממנו, ולרוב גם דורשות את קיומו של המשחק המקורי כדי להשתמש בהרחבה.
היסטוריה

חבילות הרחבה החלו במשחקי פעולה מבוססי שלבים, כגון טומב ריידר, בהם כל חבילה הוסיפה מספר שלבים נוספים למשחק המקורי. מאוחר יותר התרבו חבילות ההרחבה במשחקי תפקידים, בהם נוספו לעיתים דמויות, אזורי חקירה ואף מערכות שלמות למשחק המקורי. אחד ממשחקי הניהול הפופולריים בעשור האחרון הוא הסימס, בו השחקן ניהל חיי פרברים למספר דמויות. המשחק זכה למספר גדול במיוחד של חבילות הרחבה, כל אחת הוסיפה תוכן מצומצם יחסית של מקצועות ורכוש לדמויות המנוהלות.
תגובות הקהל לחבילות ההרחבה

אף על פי שחבילות ההרחבה זולות לעומת ייצור משחק חדש, בהסתמכן על טכנולוגיה מוכחת, פעמים רבות הן סבלו ממכירות נמוכות יחסית למשחק המקור בשל תגובות קהל ומבקרים. עיקר הביקורת הופנה לכמות התוכן לעומת מחיר, אך גם להתיישנות מנועים גרפיים וטכנולוגיית משחק.
עם זאת, מספר מצומצם של חבילות הרחבה התקבלו בברכה על ידי הקהל ויצרו חוויית משחק שנחשבה בידי מבקרים כטובה מהמקור. דוגמה אחת לחבילת הרחבה כזו היא Hordes of the Underdark, של המשחק נוורווינטר נייטס, שתיקנה באגים רבים ושיפרה משמעותית את מנוע המשחק, והכילה מערכה לשחקן-יחיד שנחשבה טובה ומקיפה יותר מזו של משחק המקור. דוגמה אחרת היא חבילת ההרחבה למשחק דאנג'ן סיג', שהכילה תוכן ברמה של משחק עצמאי, לא דרשה את המשחק המקורי כדרישת-קדם להפעלה, וצורף לה המשחק המקורי במבצע אחד+אחד. כמו כן, גם למשחק The Witcher 3: Wild Hunt יצאו שתי חבילות הרחבה, Hearts of Stone ו-Blood and Wine, אשר הוסיפו יחד עשרות שעות משחק, הרחיבו באופן משמעותי את מפת המשחק והוסיפו סיפורים מקוריים, ועל כן התקבלו באהדה רבה. Blood and Wine אף זכה בתואר "משחק התפקידים הטוב ביותר לשנת 2016" של The Game Awards(אנ').
הערות שוליים

↑  The Witcher 3: Wild Hunt – Blood and Wine named Best RPG during The Game Awards 2016, CD Projekt Red, ‏2.12.2016
ערך זה הוא קצרמרבנושא משחקים. אתם מוזמנים לתרום לוויקיפדיה ו.
ולונית

| --- | --- |

 מדינות:  בלגיה
 אזורים:  ולוניה
 דוברים:  600,000 (הערכה)
 כתב:  אלפבית לטיני 
 משפחה:  הודו-אירופית איטלית רומאנית רומאנית מערבית גאלו רומאנית ולונית
 לאום:  בלגיה
 קוד שפה:  wa 
 קוד ISO 639-1:  wa 
 קוד ISO 639-2:  wln 
 קוד ISO 639-3:  wln 
 ראו גם:  שפה • כתב • רשימת שפות
 
ולונית (בוולונית: Walon) היא לשון אזורית ממשפחת השפות הרומאניות המדוברת על ידי חלק מתושבי ולוניה שבבלגיה כשפה שנייה (לאחר צרפתית). היא משתייכת למשפחת השפות הגאלו-רומאניות, שהבולטת ביניהן היא הצרפתית ולמעשה ולונית נחשבת לעיתים כניב שלה. יש להבדיל, עם זאת, בין ולונית לבין צרפתית בלגית, ששונה מהשפה המדוברת בצרפת רק בכתיב או ביטוין של חלק מן המילים.
תפוצה גאוגרפית

מעבר לוולוניה בדרום בלגיה, ולונית מדוברת גם ב:
חלק קטן בצרפת בצפון חבל הארדנים ובמספר כפרים בחבל הצפון
תושבים ממוצא ולוני בבריסל
מספר כפרים בלוקסמבורג, למרות שייתכן והשפה נכחדה באזור זה.
למרות שוולונית הייתה שפה נפוצה למדי עד לאמצע המאה ה-20, רק מספר מועט של תושבים בוולוניה יכול כיום לדבר בה. מרבית התושבים שנולדו אחרי שנות ה-70 מכירים רק מספר ביטויים עממיים. עם זאת, השפה היא חלק מן הזהות האתנית של הולונים, זהות קולקטיבית אשר נתונה במחלוקת.
את השפה עצמה ניתן לחלק לארבעה דיאלקטים אזוריים: מרכזי, מזרחי (למשל בלייז'), מערבי (למשל בשרלרואה) ודרומי (אזור הארדנים).  למרות הבדלים בפונטיקה, קיימת מגמה לאימוץ כתיב אחיד, ה-rfondou walon. מערכת האורתוגרפיה מבוססת על ביטוי שונה על ידי קוראים דוברי דיאלקטים שונים, וההשראה למגמה הזו הייתה בכתיב של השפה הברטונית. ולונית כתובה משתדלת לשלב פונולוגיה מודרנית עם מסורות עתיקות (בעיקר על ידי הכנסת ה-xh וה-oi שבהם השתמשו בוולונית עד לסוף המאה ה-19).
חומצה מתאקרילית

| --- | --- |

 
 שם סיסטמטי:  2-methylpropenoic acid
 שמות נוספים:  Methacrylic acid  MMA   2-methyl-2-propenoic acid
 כתיב כימי:  C₄H₆O₂ 
 מסה מולרית:  86.06 גרם/מול
 מראה:  נוזל חסר צבע
 מספר CAS:  79-41-4
 צפיפות:  1.015 גרם/סמ"ק
 מצב צבירה:  נוזל
 מסיסות:  מסיס במים
 טמפרטורת היתוך:  14.85 °C   288 K
 טמפרטורת רתיחה:  162.55 °C   435.7 K
 
חומצה מתאקרילית (Methacrylic acid, MAA) היא חומצה אורגנית. זהו נוזל צמיג שקוף בעל ריח לא נעים, מסיס במים חמים ובממסים אורגנים. חומצה מתאקרילית מיוצרת בכמות גדולה (3 מיליון טון בשנה) כחומר מוצא לאסטר מתיל מתאקרילט ולפולימר פולי-מתיל מתאקרילט. באופן טבעי נמצאת החומצה בכמות מועטה בשמן קמומיל.
ראו גם

חומצה אקרילית
וסטוורד הו!

| --- | --- |
חופי ווסטוורד הו!
חופי ווסטוורד הו!
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב אנגליה
 מחוז:  דבון
 תאריך ייסוד:  1864
 אוכלוסייה:  ‏
  ‑ בעיירה:  2,112 (2011)
 קואורדינטות:  51°02′20″N 4°14′46″W﻿ / ﻿51.039°N 4.246°W﻿ / 51.039; -4.246 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים וסטוורד הו!(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים וסטוורד הו!  he tabBackground:;tabBorder:#aaa;defaultTab:0;
וסטוורד הו! (באנגלית: !Westward Ho, מילולית: "מערבה!") היא עיר קיט במחוז דבון שבאנגליה. העיירה נוסדה בשנת 1864.
מקור השם

מקור שמה של העיירה בספרו של צ'ארלס קינגסלי הקרוי בשם זה. סימן הקריאה הוא חלק משם העיירה הרשמי, והיא בין הערים הבודדות בעולם שבשמן יש סימן קריאה.
כלכלה ותיירות

כלכלת העיירה מתבססת על תיירות וקייט – ובסביבתה חניוני נופש ו"צימרים" רבים, בשל חופיה הנוחים לגלישת גלים ולנופש. העיירה מהווה מוקד לספורט גלישת עפר (dirtsurfing).
ראו גם

סן לואי דו הא! הא!
הערות שוליים

↑  Is Westward Ho! the only place with an exclamation mark in its name? Why has it got one? | Notes and Queries | guardian.co.uk, www.theguardian.com
| --- | --- |
בקרת זהויות :  NLI: 987007567477305171  LCCN: n88278544  VIAF: 150209946   WorldCat (עם VIAF): 150209946
חבילת שי

חבילת שי
חבילת שי היא מארז של מוצרים - בדרך כלל מזון או תמרוקים - המוענק במתנה בנסיבות שונות.
חבילת שי המכילה מזון כוללת בדרך כלל דברי מתיקה שונים, חטיפים מתוקים ומלוחים ולעיתים יין, אך לא מוצרי מזון טריים העשויים להתקלקל במהרה. לעיתים ולפי הנסיבות מצורפים אליה חפצים נוספים, כגון צעצועים פשוטים לילדים. חבילת שי של תמרוקים כוללת סוגים שונים של סבונים, שמפו ומוצרי טיפוח נוספים. המוצרים נארזים לרוב בקופסאות קרטון או בסלים עטופי צלופן בגדלים שונים בהתאם לגודל החבילה.
חבילות שי נמכרות על ידי סופרמרקטים ועסקים המתמחים בהן או נארזות על ידי אנשים באופן עצמאי.
שי לעובד

חבילות שי במסגרתן מוענק לעובד במקומות עבודה לרגל החגים, ימי הולדת או אירועים משמחים. התפתחו עסקים רבים, המציעים למקומות עבודה ולוועדי עובדים רכישה מרוכזת של חבילות שי.
שי לחיילים

בישראל נפוץ מתן חבילות שי לחיילי צה"ל על ידי תלמידי בית ספר. החבילות מובאות אל החיילים או נשלחות אליהם בדואר. חבילות אלו מכילות דברי מזון שונים ולעיתים גם פריטי נוחות כגון בגדים תחתונים, בגדים קלים וסבונים. ההווי הצה"לי מעודד חלוקה של תוכן חבילות שי שקיבלו החיילים בין חבריהם ליחידה.
בעתות מלחמה ומבצעים צבאיים נפוצה התופעה של התגייסות של עסקים והציבור הרחב לתרומת חבילות שי בהרכבים שונים לחיילים המשרתים בחזיתות.
ראו גם

שלחי לי תחתונים וגופיות
משלוח מנות
חיים אביגדור

חַיִּים אֲבִיגְדוֹר (נולד ב-1700, ה'ת"ס, תאריך פטירתו אינו ידוע) היה רב ושד"ר, מחבר הספר "פרי עץ חיים".
אביגדור נולד בקושטא וגדל בביתו של משה הכהן, לאחר שנתייתם מהוריו בגיל צעיר. בראשית דרכו התורנית למד בישיבת אליעזר נחום, ובהמשך למד כשבע שנים בישיבת חיים קמחי, אשר בעקבותיו ביקש לעלות לארץ ישראל ולהתיישב בצפת. לאחר מותו של קמחי שב לקושטא, אולם בשל מגפה שפרצה בעיר יצא במסע לערי אירופה, תחילה לסלוניקי וללאריסה שביוון, ובהמשך לאיטליה, לגרמניה ולהולנד. במסגרת מסע זה גייס תרומות ליישוב היהודי בטבריה ולישיבה שהיה ברצונו להקים שם.
בהיותו באמסטרדם נסמך על שולחנו של יוסף הכהן די אזיבידו, ובשנת 1742 פרסם את ספרו, "פרי עץ חיים", שעסק ביד החזקה, בארבעה טורים בתלמוד ובפוסקים. בספרו כתב גם שאלות ותשובות ודרישתו וחידושיו על פרשת השבוע. הרב אריה לייב מאמסטרדם חתם על הסכמה לספר זה.
בהמשך אותה שנה עלה לטבריה והצטרף לחוג של חיים אבולעפיה ביישוב היהודי בעיר, ואף נשלח מטעמו כשד"ר לאיטליה.
חיים אביגדור נשא אישה, אולם לא השאיר אחריו ילדים.
הערות שוליים

1 2 3  חכם חיים אביגדור, באתר החכם היומי
↑  סולומון שכטר ויצחק ברוידה, ‏"חיים אביגדור", במהדורת 1901–1906 של האנציקלופדיה היהודית (באנגלית)
↑  "אביגדור, חיים", האנציקלופדיה העברית (כרך א, עמ' 138), חברה להוצאת אנציקלופדיות, תשכ"ט.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
זכויות להט"ב בפיליפינים

| --- | --- |

הפיליפינים
 שירות צבאי:  ללסביות, הומואים וביסקסואלים מותר לשרת בגלוי
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  יחידים בלבד. אסור לזוגות חד מיניים.
לסביות, הומואים, ביסקסואלים וטרנסג'נדרים (להט"ב) בפיליפינים מתמודדים עם אתגרים משפטיים שלא מתמודדים אנשים שאינם להט"ב.
אזרחים להט"ב בפיליפינים מתמודדים לעיתים קרובות עם חסרונות בהתקבלות לעבודה, ברכישת זכויות לנישואים אזרחיים, ואפילו בהקמת עסקים אישיים. יש להם גם שיעור גבוה יותר של התאבדות או מחשבות אובדניות בהשוואה להטרוסקסואלים.
היסטוריה > המאה ה-20

במהלך שנות ה-70 וה-80, המושגים הפיליפיניים של "הומו" הושפעו מאוד מהמושגים המערביים. לפי Being LGBT in Asia, להט"בים שנחשפו לרעיון המערבי של היותם "הומו" החלו לקיים מערכות יחסים עם להט"בים אחרים, במקום עם אנשים המזוהים כהטרוסקסואלים. לקראת סוף שנות ה-80 חלה עלייה במודעות ללהט"בים בפיליפינים. ב-1984 הופקו והועלו מספר מחזות העוסקות בלהט"ב.
קהילת הלהט"ב בתחילת שנות ה-90 כתבה מספר ספרים שהעלו את המודעות, כמו Ladlad, אנתולוגיה של הומואים פיליפינים משנת 1993. עשור זה גם סימן את ההפגנה הראשונה של נוכחות של מגזר מאורגן של קהילת הלהט"ב במדינה. בהשתתפות קבוצה לסבית בשם Lesbian Collective, כשהצטרפה בצעדות ליום האישה הבין-לאומי במרץ 1992. הפגנה נוספת עם נוכחות של הקהילה הלהט"בית נעשתה על ידי ProGay פיליפינים ו-MCC פיליפינים, כאשר ארגנו מצעד גאווה ב-26 ביוני 1994, שסימן את המצעד הראשון הקשור לגאווה שהתקיים במדינה באסיה ובאוקיינוס השקט. במהלך העשור, הוקמו קבוצות להט"ב שונות כמו כנסיות הקהילה המטרופוליטן (MCC) ב-1991, UP Babaylan ב-1992 ו-ProGay הפיליפינים ב-1993.
בשנת 1998, מפלגת הפעולה האזרחית של Akbayan הפכה למפלגה הפוליטית הראשונה שהתייעצה עם קהילת הלהט"ב ועזרה בהקמת קבוצת הלובי הלהט"ב הראשונה, רשת הסנגור החקיקתי לסביות והומואים, הידועה גם בשם LAGABLAB, בשנת 1999. LAGABLAB הציעה תיקונים לזכויות להט"ב בשנת 1999 והגישה את הצעת החוק נגד אפליה (ADB) בשנת 2000.
היסטוריה > שנות ה-2000

תנועת הלהט"ב הייתה פעילה מאוד באלף החדש. עם שנות ה-2000, הוקמו עוד ארגוני להט"ב כדי לשרת צרכים ספציפיים, כולל בריאות מינית (במיוחד HIV), תמיכה פסיכו-סוציאלית, ייצוג באירועי ספורט, צרכים דתיים ורוחניים וייצוג פוליטי. לדוגמה, המפלגה הפוליטית Ang Ladlad נוסדה על ידי Danton Remoto, תומך להט"ב נודע, בשנת 2003.
בדצמבר 2004, מאראווי סיטי אסרה על גברים לצאת בפומבי כשהם לובשים לבוש נשי, איפור, עגילים "או קישוטים אחרים הבאים לבטא את נטיותיהם הנשיות". החוק שעבר על ידי מועצת העיר מאראווי אוסר גם על מכנסי ג'ינס כחולים צמודים, חולצות צינור ולבוש חשוף אחר. ראש העיר אמר שהמהלכים הללו הם חלק ממסע "ניקוי וטיהור" איסלמי.
בכינוס של עצרת האו"ם להקמת צוות משמר להט"ב הנתמך על ידי האו"ם, נמנע הנציג הקבוע הפיליפיני מהצבעה.
בשנת 2016, ג'רלדין רומן הפכה לאישה הטרנסג'נדרית הראשונה בגלוי שנבחרה לקונגרס הפיליפינים. בנוסף, מספר להט"בים נבחרו לתפקידי ממשל מקומיים ברחבי הפיליפינים, כולל כראשי ערים או חברי מועצה.
בחוקה > פעילות מינית

פעילות מינית לא מסחרית בהסכמה בין שני אנשים מאותו מין בפרטיות אינה נחשבת כפשע בפיליפינים, אם כי התנהגות מינית או חיבה המתרחשים בפומבי עשויים להיות כפופים לאיסור "השערורייה החמורה" בסעיף 200.
העיר מאראווי באזור האוטונומי בנגסמורו במינדנאו המוסלמית (BARRM), היא העיר היחידה בפיליפינים שבה פעילות מינית מאותו המין אינה חוקית.
בחוקה > איחודים, נישואים ואימוץ

הפיליפינים אינם מציעים כל הכרה משפטית בנישואים חד מיניים, איחודים אזרחיים או הטבות שותפות במשפחה.
באוקטובר 2016, יושב ראש בית הנבחרים פנטלאון אלוורז הודיע כי יגיש הצעת חוק להכשרת איחודים אזרחיים עבור זוגות חד-מיניים. עד 25 באוקטובר 2016, יותר מ-150 מחוקקים סימנו את תמיכתם בהצעת החוק.
מאז 2006, שלוש הצעות חוק נגד נישואים חד מיניים הוגשו לסנאט ולקונגרס.
ב-18 בפברואר 2016, במהלך מסע הבחירות שלו לנשיאות, הודיע רודריגו דוטרטה שאם ינצח בבחירות הוא ישקול להכשיר נישואים חד מיניים אם תוצג בפניו הצעה. עם זאת, במרץ 2017, דוטרטה שנבחר לנשיאות אמר שהוא מתנגד באופן אישי לנישואים חד מיניים. ב-17 בדצמבר 2017 שינה דוטרטה את עמדתו בנושא, והביע שוב את תמיכתו בחוק.
זוגות חד מיניים אינם רשאים להגיש בקשה לאימוץ משותף, בהתחשב בכך שאיחודים חד מיניים אינם מוכרים על פי החוק. עם זאת, על פי דרישות הזכאות החלות באימוץ ביתי בפיליפינים, אין חוקים מפורשים האוסרים על אנשים להט"ב לאמץ ילדים. הדרישות להיות מאמץ פוטנציאלי אינן מביאות בחשבון את הנטייה המינית או זהותו המגדרית של המאמץ.
טבלת סיכום

| --- | --- |
פעילות הומוסקסואלית חוקית:  חוקי ברוב המדינה
גיל הסכמה שווה לזוגות הטרוסקסואלים: 
חוקים נגד אפליה בתעסוקה:   לא בפריסה ארצית
חוקים נגד אפליה במתן סחורות ושירותים:   לא בפריסה ארצית
חוקים נגד אפליה בכל התחומים האחרים (כולל אפליה עקיפה, דברי שטנה):   לא בפריסה ארצית
חוקים נגד פשעי ודברי שנאה הכוללים נטייה מינית, זהות מגדרית וביטוי מגדרי:  (מאז 2012)
נישואים חד מיניים: 
הכרה בזוגיות חד מינית (איחוד אזרחי, נישואי חוזה, ידועים בציבור): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (מאז 2009)
זכות לשינוי מגדר בחוק: 
הכרה במגדר שלישי: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב באסיה
הערות שוליים

↑  Rima Granali, What to do? Ang Ladlad party list in quandary, INQUIRER.net, ‏16 בפברואר 2015 (באנגלית)
↑  News, Manila Bulletin (באנגלית אמריקאית)
↑  Robert Sawatzky, Philippines elects first transgender woman to congress, CNN, ‏10 במאי 2016 (באנגלית)
↑  Nikko Dizon, ‘It’s civil union, not marriage’, INQUIRER.net, ‏5 באוקטובר 2016 (באנגלית)
↑  Erik, There's a cure for that: Discriminatory Amendment Proposed by Bohol Representative | A European biologist's look at homosexuality in the Philippines, There's a cure for that, ‏22 ביוני 2006
זכויות להט"ב בפיטקרן

| --- | --- |

פיטקרן
 מעמד בחוק:  חוקי מאז 2001
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית בחוקה וזהות מגדרית במקרי העמדות לדין כגורם מחמיר
 זכויות משפחה
 הכרה בזוגיות חד־מינית:  ישנה הכרה בנישואים חד-מיניים מאז 2015
 אימוץ:  ישנה הכרה באימוץ משותף על ידי זוגות חד-מיניים מאז 2015
 
 הצבעה על הצהרת האו"ם:  בעד (כחלק מטריטוריה בריטית מעבר לים של הממלכה המאוחדת שהצביעה בעד)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בטריטוריה הבריטית שמעבר לים בפיטקרן מוגדרות כשווים לאלו של תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית חוקית בקרב קבוצת האיים מאז 2001, בעוד אפליה על רקע נטייה מינית אסורה חוקתית משנת 2010 ונישואים חד-מיניים מוכרים מאז 14 במאי 2015. עם זאת, אין הכרה בשינוי מגדר בקרב טרנסג'נדרים בעלי דיספוריה מגדרית ברחבי האיים ולא ידועים נתונים לגבי התרתן של תרומות דם בקרב גברים הומוסקסואלים וביסקסואלים או גישה עבור הפריה חוץ-גופית בקרב זוגות לסביות.
מעמד בחוק

פעילות הומוסקסואלית בקרב מבוגרים בהסכמה הפכה לחוקית באיי פיטקרן מאז 2001.
הכרה במערכות יחסים חד-מיניות

נישואים חד מיניים הפכו לחוקיים באיי פיטקרן ב-14 במאי 2015. פקודה להכשרת הנישואים אושרה פה אחד על ידי מועצת האי (אנ') ב-1 באפריל 2015, ונחתמה על ידי המושל ג'ונתן סינקלייר (אנ') ב-5 במאי. החוק פורסם ב-13 במאי 2015 ונכנס לתוקף ביום למחרת.
הגנה מפני אפליה

צו החוקה של איי פיטקרן משנת 2010 אוסר על אפליה על רקע נטייה מינית, בין קטגוריות נוספות באומרו:
"הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, גיל, מוגבלות, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".
המונח זהות מגדרית מוזכר רק פעמיים בחוקי פיטקרן. בפקודת הנישואים שקובעת כי "'נישואים" פירושם איחוד של שני אנשים ללא קשר למינם, נטייתם המינית או זהותם המגדרית" ושנית בפקודת גזר הדין שמחייבת בתי משפט להתייחס לגורמים מסוימים בעת התמודדות עם עבריין, לרבות אם העבירה בוצעה על בסיס זהותו המגדרית של הקורבן כמו גם על בסיס נטייה מינית כגורם מחמיר (אנ').
הורות ואימוץ

הכשרתם של נישואים חד-מיניים משנת 2015 כוללת הוראה שקובעת כי זוגות חד-מיניים רשאים להיות הורים לילדים. פקודת אימוץ תינוקות ברחבי האיים קובעת שזוגות נשואים, זוגות לא נשואים ורווקים רשאים להגיש בקשה משותפת לאימוץ ילדים.
שירות צבאי

לסביות, הומוסקסואלים, טרנסג'נדרים וביסקסואלים מוצהרים רשאים לשרת בלוי בכוחות המזוינים של בריטניה שכן ההגנה על איי פיטקרן כטריטוריה בריטית מעבר לים היא באחריות הממלכה המאוחדת.
טבלת סיכום

| --- | --- |
פעילות הומוסקסואלית חוקית:  (מאז 2001)
גיל הסכמה שווה לזוגות הטרוסקסואלים:  (מאז 2001)
חוקים נגד אפליה בתעסוקה:  (מאז 2010)
חוקים נגד אפליה במתן סחורות ושירותים:  (מאז 2010)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2010)
נישואים חד-מיניים:  (מאז 2015)
הכרה בזוגיות חד-מינית (איחוד אזרחי, נישואי חוזה, ידועים בציבור):  (מאז 2015)
אימוץ משותף על ידי זוגות חד-מיניים:  (מאז 2015)
אימוץ ילד חורג בקרב זוגות חד-מיניים:  (מאז 2015)
גישה להפריה חוץ-גופית בקרב זוגות לסביות:  אין נתונים
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
פונדקאות מסחרית לזוגות גברים הומוסקסואלים: (לא חוקי בקרב זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:  אין נתונים
ראו גם

זכויות להט"ב
זכויות להט"ב באוקיאניה
זכויות להט"ב בחבר העמים הבריטי
הערות שוליים

↑  Wayback Machine, web.archive.org, ‏2015-06-29
↑  Same sex marriage legalised in Pitcairn | Radio New Zealand News, web.archive.org, ‏2015-10-17
↑  Pacific's tiny Pitcairn Island legalises same-sex marriage - Yahoo News, web.archive.org, ‏2016-02-16
↑  The Pitcairn Constitution Order 2010, pitcairn.pn
↑  Wayback Machine, web.archive.org, ‏2016-01-07
חיים א' כהן

| --- | --- |
אין תמונה חופשית
 לידה:  מרץ 1949 (בן 75) ה' באדר תש"ט אחוזת בית, ישראל 
 ענף מדעי:  לשון חז"ל, תקופת הביניים של העברית
 מקום לימודים:  אוניברסיטת תל אביב 
 מוסדות:  אוניברסיטת תל אביב, האקדמיה ללשון העברית
 
חיים אליעזר כהן (נולד במרץ 1949, ה' באדר תש"ט) הוא בלשן ישראלי, חבר האקדמיה ללשון העברית ופרופסור אמריטוס בחוג ללשון עברית באוניברסיטת תל אביב.
ביוגרפיה

חיים אליעזר כהן נולד בשנת 1949 בתל אביב. למד באוניברסיטת תל אביב בחוגים ללשון העברית ולשפה וספרות ערבית. בשנת תשנ"ב קיבל תואר דוקטור על עבודה שכותרתה "ההיצב התחבירי של הכינויים בלשון התנאים".
מונה לפרופסור חבר בחוג ללשון העברית באוניברסיטת תל אביב. בשנים תשע"א–תשע"ה כיהן כראש בית הספר למדעי היהדות באוניברסיטה זו. תחומי מחקרו: לשון חז"ל ומסורות הלשון בסידור התפילה. בשנת 2018 יצא לגמלאות.
בשנת תשס"ג נבחר לחבר־יועץ באקדמיה ללשון העברית ובשנת תשס"ח נבחר לחבר בה. החל משנת תשע"א עורך המילון ההיסטורי ללשון העברית. בשנים תשנ"ד–תשס"ב היה עורך כתב העת "לשוננו לעם".
שימש חבר המערכת של מילון "רב מילים".
זפירמוזיק

| --- | --- |

זפירמוזיק, 2023
 לידה:  23 בדצמבר 2003 (בן 20) צרפת מובוז', צרפת
 שם לידה:  קארל לגריס
 שם במה:  זפירמוזיק
 מוקד פעילות:  צרפת 
 תקופת הפעילות:  מ-2022
 מקום לימודים:  Henri Warembourg Faculty of Medicine (Lille), אוניברסיטת ליל 
 עיסוק:  מוזיקאי, שחקן, זמר-יוצר, מפיק מוזיקלי
 סוגה:  מוזיקת פופ, פולק-פופ, פופ לטיני, מוזיקת רוק, פולק רוק, מוזיקת קאנטרי, מוזיקת נשמה, R&B עכשווי, שאנסון, מוזיקת העידן החדש, קטע כלי
 שפה מועדפת:  צרפתית, אנגלית, איטלקית 
 כלי נגינה:  פסנתר, גיטרה, כינור, יוקולילי
 האתר הרשמי
 פרופיל ב-IMDb
 
קארל לגריס (בצרפתית: Karl Legris; נולד ב-23 בדצמבר 2003), הידוע בשם הבמה זפירמוזיק (ZephyrMusic), הוא מוזיקאי, שחקן, זמר-יוצר ומפיק מוזיקלי צרפתי.
קורות חייה

קארל לגריס נולד ב-23 בדצמבר 2003 במובוז', צרפת. אביו, אריק לגריס, הוא אתלט, אמו היא סלין לגריס. הוא נרשם לבית ספר למוזיקה על ידי הוריו, שם למד תורת המוזיקה וכמה כלי נגינה כולל פסנתר, גיטרה, כינור וטרומבון.
קריירה

הוא החל את הקריירה שלו ביולי 2022 בהשראת המוזיקאים מרקוס ולטרי, רוב לנדס וקרולינה פרוצנקו. הוא הוציא את ההרכב הראשון שלו "Broken Heart Song" ב-24 ביולי 2022 ב-סאונדקלאוד וב-Audiomack, ומאוחר יותר ב-יוטיוב מיוזיק. בין יולי לאוגוסט 2022 הוא הוציא מספר קאברים כולל "Mistral Gagnant". באותה תקופה הוא גם הוציא גרסה לשיר "Take on Me" של קבוצת א-הא, שניתן להאזין במשחק The Last of Us Part II ו-"The Roost" ממשחקי Animal Crossing.
לפעמים הוא מערבב מוזיקה וקולנוע בסרטונים שלו. הוא השמיע 13 שירי ליל כל הקדושים בסרטון נושא לבוש בתחפושת גוסטפייס.
הוא משחזר אביזרי סרטים באיכות גבוהה, כולל התיק של וויין אנטרפרייז, המכתב של ברוס ויין ותצלום ממלחמת העולם הראשונה המראה את גל גדות בתור וונדר וומן וכריס פיין בתור סטיב טרבור, המופיעים כולם בהקדמה לסרט "וונדר וומן".
בשנת 2023, הוא הכריז באינסטגרם שלו על הוצאת היצירות המוזיקליות הקודמות שלו בכל פלטפורמות הזרמת המוזיקה.
בשנת 2024 הוא הכריז על יציאת אלבומו Love n Covers לשנת 2025.
חיים אישיים

יש לו רועה אוסטרלי בשם מרלין. הוא רוכב על אופניים כל יום ולפעמים הולך למרחקים ארוכים. הוא אוהב את הערים לוס אנג'לס, סנטה מוניקה, ניו יורק וונציה.
דיסקוגרפיה > אלבומים

2025: Love n Covers